Jacomahof 21 | LekkeSlaap
Vanaf R1 350 per nag, vir 4 mense
Jacoma Hof 21 is 'n ruim en moderne selfsorgwoonstel in Kusweg in Strand met gedeeltelike see- en berguitsigte. Die woonstel is naby verskeie winkels en restaurante en Strand se pragtige hoofstrand geleë.
Die woonstel beskik oor 'n ruim slaapkamer en bied slaapplek vir 4 gaste. Die hoofslaapkamer het 'n dubbelbed en oorgenoeg kasruimte. Daar is ook nog 2 enkelbeddens in die sitarea met slaapplek vir 'n vierde gas. Die badkamer het 'n stort, wasbak en toilet. Die sitkamer het gemaklike rusbanke en daar is 'n oopplankombuis wat volledig toegerus is met alles wat jy sal benodig vir selfsorg. Daar is 'n eetarea waar gaste hul etes kan geniet.
Die woonstel is baie volledig gemeubileer en ingerig. Die woonstel het 'n aangewese motorhuis wat gaste vir veilige parkeerplek kan gebruik. Die kompleks het verder ook gemeenskaplike braaigeriewe.
Die Strand is 'n kusdorp aan die oostelike rand van Valsbaai en aan die voet van die Hottentots-Hollandberge. Die hoofbesienswaardigheid is die strandfront wat uit 'n 5 kilometer lange sandstrand bestaan. Die hoofstrand, Melkbaai, staan as die Goue Myl bekend en is een van die beste en veiligste swemstrande in die land. Geriewe op of naby die strand sluit Waterworld met 'n waterwurm en mini-gholf, die Strand-gholfbaan, motorbootvaarte, seil, branderplankry en meer in. Die Strand het ook 'n Olimpiese binnenshuise swembad wat sentraal verhit is en heel jaar oop is. Die kus tussen die Lourensriviermond tot by Rooiels is gewild onder vissermanne en rotshengelaars.